Diari Oficial de la Generalitat Valenciana


Sumari del DOGV 4342, del 24-09-2002 (2002/10702)

Informació pública del la suspensió de llicències en l'àmbit delimitat per l'avinguda dels Tarongers, carrer de prolongació de la del Doctor Álvaro López, carrer en projecte paral·lela a la de Sant Joan de Déu i carrer d'Enginyer Fausto Elio.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4342

Data del DOGV
:   24-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10794


Organisme emissor
:   Ajuntament de València

Tipus de document
:   Anunci

Informació pública del la suspensió de llicències en l'àmbit delimitat per l'avinguda dels Tarongers, carrer de prolongació de la del Doctor Álvaro López, carrer en projecte paral·lela a la de Sant Joan de Déu i carrer d'Enginyer Fausto Elio. [2002/A10115]
  
El Ple de l'Ajuntament, en la sessió de 26 de juliol de 2002, va adoptar l'acord següent:
  
«Vistes les afeccions urbanístiques que es deriven del document elaborat pel Ministeri de Foment denominat Estudi informatiu EI4-V-25, accés nord al port de València; en virtut del que disposen els articles 57 de la Llei 6/1994, Reguladora de l'Activitat Urbanística, 152 i 154 del Reglament de Planejament de la Comunitat Valenciana i la resta de preceptes concordants; vist l'informe del Servici de Planejament, i amb el dictamen de la Comissió Informativa d'Urbanisme, s'acorda:
  
Primer
  
Suspendre, de conformitat amb el que disposa l'article 57.1 de la Llei Reguladora de l'Activitat Urbanística i l'article 152 del Reglament de Planejament de la Comunitat Valenciana, a fi de facilitar l'estudi o reforma de l'ordenació urbanística, l'atorgament de llicències de parcel·lació, edificació, enderroc i d'activitat per a la implantació d'usos i activitats en l'àmbit delimitat per l'avinguda dels Tarongers, carrer de prolongació de la del Doctor Álvaro López, carrer en projecte paral·lela a la de Sant Joan de Déu i carrer d'Enginyer Fausto Elio, segons el plànol que figura en el foli segon de l'expedient 03511/2002/459.
  
Segon
  
La suspensió de llicències acordada implicarà també la dels acords que aproven els nous programes en l'àmbit afectat.
  
Tercer
  
Aprovar expressament la interrupció dels expedients en tràmit relatius, tant a les sol·licituds de llicències urbanístiques que s'indiquen tot seguit, com a qualsevol altra que puga tindre entrada a l'Ajuntament en el període que transcórrega fins a la publicació del present acord en el Diari Oficial de la Generalitat Valenciana.
  
Expedient: 966/1-B1-C; sol·licitant: Fasampa, SA; objecte: edifici per a hotel; emplaçament: els Tarongers, 13.
  
En els esmentats expedients - fins que no se n'alce la suspensió- no s'admetrà a tràmit qualsevol document que pretenga aportar-s'hi a instància de part, i no s'efectuarà cap actuació tendent a la seua impulsió d'ofici.
  
Igualment, no s'admetrà a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, enderroc i d'obertura que puga presentar-se dins de l'àmbit afectat per la suspensió, així com qualsevol altra alternativa tècnica de programa que puga presentar-se o sotmetre a informació pública pel procediment simplificat regulat en l'article 48 de la Llei Reguladora de l'Activitat Urbanística, dins d'este mateix àmbit.
  
Quart
  
Que el Servici de Llicències Urbanístiques procedisca a notificar individualment el present acord als sol·licitants de les llicències adés indicades, únicament per a major garantia d'ells i sense perjudici del que disposa l'apartat següent.
  
Cinqué
  
Publicar el present acord en el Diari Oficial de la Generalitat Valenciana.
  
Contra l'acte administratiu transcrit, que és definitiu en via administrativa, i de conformitat amb el que disposa la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podreu interposar un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte objecte de recurs, en el termini d'un mes, comptador des del sendemà de la recepció de la present notificació.
  
Si transcorre un mes des del sendemà de la interposició del recurs de reposició sense que siga resolt, podrà entendre's que ha sigut desestimat i interposar-s'hi un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptador des del sendemà de la recepció de la present notificació.
  
Tot això sense perjudici que pugueu exercir qualsevol altre recurs o acció que estimeu procedent.